УХЫ ШԤАМҨАԤУГО УАРА?
Ухаҿы иааг абри аҩыза аҭагылазаашьа: Деивид изымдыруа аҭыԥ аҿы машьынала амҩа дануп. Амҩақәа рыхьӡқәа, насгьы егьырҭ адыргақәа излаидырбо ала, иара дыҟазар ахьихәҭоу акәӡам дахьыҟоу. Иара еиликаауеит дышҟьалаз. Иҟалап иара даҽа мҩак данылазар.
Ухы шԥамҩаԥугарыз Деивид иҭыԥан уҟазҭгьы?
УААҬГЫЛАНЫ УХӘЫЦ!
Уара еиуеиԥшым авариантқәа умоуп:
А. Аӡәы амҩа уиазҵаар улшоит.
Б. Ахсаала ма анавигатор ухы иаурхәар ҟалоит.
В. Иуулак унеиуеит ҳәа умҩа иацуҵар улшоит.
Ҳәарада, авариант В зегь раасҭа еицәоуп.
Авариант Б актәи аасҭа еиӷьуп. Избан акәзар ахсаала ма анавигатор амҩа уқәнаҵы, амҩа иаша унарбалоит.
Убас еиԥш, Абиблиагьы уцхраалар алшоит!
Зегь раасҭа адунеи аҿы еицырдыруа ашәҟәы уара иуцхраауеит...
аԥсҭазаараҿы ауадаҩрақәа рыхгара,
ухы еиӷьны аилкаара, насгьы аҽеиӷьтәра,
ииашаҵәҟьаны инасыԥу, насгьы агәахәара узаазго аԥсҭазаара аиура.
ЗЕГЬ РЕИҲА ИХАДОУ АЗҴААРАҚӘА РҬАК
Ацәажәашьа шааҳҵалак еиԥш, ҳара азҵаарақәа рықәыргылара ҳалагоит.
Избан ажәҩан зиаҵәоу?
Излыхузеи аеҵәақәа?
Ԥыҭрак ашьҭахь ҳара ҳакәша-мыкәша иҟоу иазкны азҵаарақәа рықәыргылара ҳалагоит.
Изыҟалозеи арыцҳарақәа?
Изыԥсуазеи ауаа?
Издыруада, урҭ аҭакқәа акыршықәса раԥхьа Абиблиа ианызҭгьы?
Аӡәырҩы ирҳәоит Абиблиа уи амифқәеи алегендақәеи реизга ауп ҳәа, уи ажәхьеит, мамзаргьы уи аилкаара даара ицәгьоуп ҳәа. Аха Абиблиа аума аус злоу, мамзаргьы ауаа ари ашәҟәы иазкны ииашам ргәаанагара акәу?
Иаҳҳәап, ауаа ргәы иаанагоит Абиблиаҿы Анцәа адунеи анапхгаҩы иоуп ҳәа анызшәа. Аха ҟалашьас иамоузеи уи? Ари адунеи нкылашьак амамкәа иҟалеит! Уи ҭәуп ахьааи, агәаҟрақәеи, ачымазарақәеи, аԥсреи, аӷарреи, аԥсабаратә рыцҳаракәеи рыла. Иҟаиҵарызма абри зегь, абзиабара злоу Анцәа?
Иуҭахума уара ари азҵаара аҭак уоур? Адунеи напхгара азҭо изкны Абиблиа иану еилукаар, уи џьоушьар ҟалоит!
Иҟалап уара игәауҭазар ари аброшиураҿы иаагоу алабжьарақәа Абиблиа шьаҭас ишрымоу. Иегова ишаҳаҭцәа агәра ганы иҟоуп Абиблиа узықәгәыӷыртә иҟоу анапхгара шану, избанзар уи Анцәа идоуҳала иаԥҵоуп, уи хәарҭоуп аҵарашьҭкаараҿы, аҿаԥҽраҿы, агхақәа рырҽеираҿы (2 Тимофеи иахь 3:16, 17). Ари акыр зхыҵуа, аха убри аамҭазгьы иахьа ухы иаурхәартә иҟоу ашәҟәы ҭуҵаарц уӡбар, уи ахаангьы уахьхәӡом!